Diari Oficial de la Generalitat Valenciana


Sumari del DOGV 7085, del 08-08-2013 (2013/7550)

Subhasta d'un bé immoble a Sagunt.
----------------------------------

### Dades del document

Número de DOGV
:   7085

Data del DOGV
:   08-08-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/7550


Organisme emissor
:   Notaria de Vicente Micó Giner

Tipus de document
:   Subhasta

Subhasta d'un bé immoble a Sagunt. [2013/7550]  
Vicente Micó Giner, notari del Col·legi de València, amb residència a Sagunt, faig saber:  
Que en la meua notaria, sítia a Sagunt, a l'avinguda dels Sants Patrons, número 8, baix, es tramita la venda extrajudicial, de conformitat amb l'article 129 de la Llei Hipotecària, de la finca hipotecada següent:   
Casa sítia al Port de Sagunt, carrer de l'Illa de Mallorca, número 4. Es compon de planta baixa (amb una superfície útil de cent huit metres, nou decímetres quadrats), sense ús específic determinat, i planta alta destinada a vivenda (amb una superfície útil de noranta metres, setanta-quatre decímetres quadrats), a la qual s'accedix a través del portal i escala situats a l'esquerra de la fatxada, mirant de front. En el límit de la dreta, mirant a la fatxada, hi ha un celobert xafable en planta alta, i la coberta de l'edifici és plana i transitable. El solar ocupa una superfície de cent vint-i-cinc metres, vint-i-un decímetres quadrats. Afronta: dreta entrant, amb la propietat del Sr. Pedro Fernández Sánchez; esquerra, amb la del Sr. Mariano Batalla López, i fons, amb la d'Atilio Montolio Moliner.  
Inscripció: Registre de la Propietat de Sagunt número 1, en el tom 1952, llibre 474 de Sagunt 2, foli 140, finca 17521.  
Referència cadastral: 91444414YJ3994C0001JA.  
I com que és procedent la subhasta de la finca es fan saber les condicions següents:  
Tindrà lloc en la meua notaria. De conformitat amb l'article 12 del Reial Decret Llei 6/2012, se celebrarà una única subhasta el dia 5 de setembre de 2013, a les 11 hores i 30 minuts, i el tipus base és el de tres-cents trenta-set mil set-cents onze euros amb vint-i-sis cèntims (337.711,26).  
De conformitat amb la dita disposició legal:  
- Si es presenten postures per un import igual o superior al 70 per cent del dit tipus, s'entendrà adjudicada la finca a qui presente la millor postura.   
- Quan la millor postura presentada siga inferior al 70 per cent del tipus de subhasta, el deutor podrà presentar, en el termini de 10 dies, un tercer que millore la postura, i oferir una quantitat superior al 70 per cent del valor de taxació o que, inclús inferior al dit import, resulte suficient per a aconseguir la completa satisfacció del dret de l'executant.   
- Transcorregut l'expressat termini sense que la deutora presente este tercer, el creditor podrà demanar, dins del termini de cinc dies, l'adjudicació de la finca per un import igual o superior al 60 per cent del valor de taxació.  
- Si el creditor no fa ús de la mencionada facultat, s'entendrà adjudicada la finca a qui haja presentat la millor postura, sempre que la quantitat que haja oferit supere el 50 per cent del valor de taxació o, si és inferior, cobrisca, almenys, la quantitat reclamada per tots els conceptes.  
- Si en l'acte de la subhasta no hi ha cap postor, el creditor podrà, en el termini de 20 dies, demanar l'adjudicació per un import igual o superior al 60 per cent del valor de taxació.  
La documentació i el certificat del registre a què es referixen els articles 236.a i 236.b del Reglament Hipotecari poden consultar-se en la notaria, de dilluns a divendres, de 10.00 a 14.00 hores. S'entendrà que tot licitador accepta com a suficient la titulació aportada. Les càrregues, gravàmens i assentaments anteriors a la hipoteca que s'execute continuaran subsistents. Els licitadors hauran de consignar, prèviament a la subhasta, en la notaria, una quantitat equivalent al 30 per cent del tipus de subhasta, per mitjà de xec bancari a nom del notari. Podran fer-se postures per escrit en plec tancat, acompanyades del justificant del depòsit previ, fins al moment de la subhasta. Només l'adjudicació a favor del creditor requeridor, la rematada a favor d'este o d'un posterior podrà fer-se a qualitat de cedir a un tercer.  
  
Sagunt, 12 de juliol de 2013.- El notari: Vicente Micó Giner.